DOI: 10.5279/dk-sa-dda-22949
title: Sammenhænge mellem produktivitet og psykisk arbejdsmiljø, 2008-2010
title: Correlations between productivity and psychological working environment, 2008-2010

description: Projektet tager udgangspunkt i den såkaldte Sirdalmodel, der beskriver mulige sammenhænge mellem de ansattes arbejdsmiljø og helbred på den ene side og produktkvalitet og kundetilfredshed/loyalitet på den anden. De sammenhænge, der skitseres i modellen, har hverken været i centrum i arbejdsmiljøforskningen eller i forskningen om produktion og ledelse. Der er tale om et grænseområde, der endnu ikke har sine egne forskningsmiljøer, tidsskrifter eller konferencer.Gennem en række søgninger og kontakter er der indsamlet undersøgelser, der støtter Sirdalmodellen. Der er gennemført undersøgelser inden for sundhedsvæsenet, hvor man har vist, at de ansattes arbejdsmiljø og helbred har betydning for kvaliteten i ydelsen, patientdødelighed og patienttilfredshed. Inden for den private sektor har man fundet sammenhænge mellem de ansattes helbred og produktivitet, mellem arbejdsmiljø og produktivitet, mellem ledelse og produktivitet og mellem arbejdsmiljø og kundeloyalitet. Organisationsforskningen har beskæftiget sig med sammenhænge mellem ledelse og produktivitet. En række undersøgelser viser at der er en positiv sammenhæng mellem HRM praksis og produktivitet Generelt forstås virksomheders produktivitet som et mål for mængden af input pr. output og traditionelt har medarbejdernes produktivitet været målt som mængdeoutput per arbejdstime. I 50''erne blev det erkendt at simpel og rigid numerisk måling af enkelte parametre havde uønskede konsekvenser for medarbejdernes adfærd. F.eks. resulterede en måling på antallet af månedlige salg i, at medarbejderne sidst på måneden registrerede en mængde små ordrer alene for at nå deres kvote, hvilke afledte fokus fra større og mere profitable ordrer. Dette resulterede i udvikling af balancerede performancemålingssystemer, der opstillede mål for en bred vifte af aktiviteter (performance) i virksomhedens drift med indflydelse på det samlede resultat. Mest kendt er "Balanced Scorecard" som kvantificerer fire perspektiver i virksomhedens drift: 1) Finansielt, 2) Interne forretningsprocesser, 3) Kunder og 4) Innovation og læring. Målet med "Balanced Scorecard" er, at bibringe virksomhedslederen data, som muliggør bedre styring af virksomheden. "Balanced Scorecard" og andre performance målesystemer er strategiske værktøjer, som søger at nedbryde virksomhedens overordnede målsætning i en række delmål (Key Performance Indicators, KPI), som løbende kan måles og anvendes til evaluering og styring.
description: Det er projektets formål at undersøge sammenhænge mellem psykisk arbejdsmiljø og medarbejdernes produktivitet. Hvis der kan dokumenteres positive sammenhænge, vil det være en vigtig løftestang for virksomhedernes indsats for et bedre psykisk arbejdsmiljø, idet indsatsen kan begrundes med såvel sundhedsmæssige som økonomiske formål.
description: The project aims to investigate associations between psychological working environment and employee productivity. If a positive correlation can be documented, it will be an important lever for corporate efforts to improve the psychosocial working environment, as it could be justified by both health and economic means.